সেন্ট যোসেফ উচ্চ মাধ্যমিক বিদ্যালয়
সেন্ট যোসেফ উচ্চ মাধ্যমিক বিদ্যালয় ও কলেজ (শুনুন), যা এসজেসি নামেও পরিচিত, বাংলাদেশের স্বনামধন্য আমেরিকান ক্যাথলিক উচ্চ মাধ্যমিক বিদ্যালয় ও কলেজ। ব্যাপকভাবে বাংলাদেশের অন্যতম সেরা কলেজ হিসেবে বিবেচিত। এটি একটি ছেলেদের শিক্ষাপ্রতিষ্ঠান যা ৮-১৮ বছর বয়সের গড়, তৃতীয় শ্রেণী থেকে দ্বাদশ শ্রেণী পর্যন্ত শিক্ষা প্রদান করে। বিদ্যালয়টি ১০ ​​হাজারের বেশি শিক্ষার্থী সহ একটি একক-শিফ্ট (সকাল) বিদ্যালয়। এর প্রথম ক্যাম্পাস ছিলো পুরান ঢাকার নারিন্দায়, পরে এটি ১৯৬৫ সালে ঢাকার আসাদ এভিনিউতে স্থানান্তরিত করা হয়। ২০০৪ সালে বিদ্যালয়ের ৫০ বছরপূর্তি উৎযাপিত হয়। বাংলাদেশের স্বাধীনতার পরে এটিকে ইংরেজি থেকে বাংলা মাধ্যমে রূপান্তর করা হয়। বর্তমানে মাধ্যমিক পর্যায়ে ইংরেজি, বাংলা উভয় মাধ্যমে শিক্ষাদান করা হয়। "সেন্ট যোসেফ উচ্চ মাধ্যমিক বিদ্যালয়" নামকরণের পর থেকে এখানে উচ্চ মাধ্যমিক পর্যায়ে শিক্ষাদান করা হচ্ছে। প্রতি বছর এর কলেজ শাখা থেকে ৬৫০-৭৫০ জন এবং স্কুল শাখা থেকে ১৬৫ জন শিক্ষার্থী বের হয়। এই প্রতিষ্ঠানের শিক্ষার্থীরা "যোসেফাইট" নামে পরিচিত। বিদ্যালয়ের নিজস্ব সুবিশাল খেলার মাঠ, বাস্কেটবল কোর্ট ও ভলিবল কোর্ট এবং টেবিল টেনিস কোর্ট রয়েছে।